SA bied krieketskouspel in 2027 aanFoto: Jewel Samad/AFP. Die Internasionale Krieketraad (IKR) het bevestig dat Suid-Afrika in 2027 saam met Zimbabwe en Namibië gasheer vir die Wêreldbeker-kriekettoernooi (50 boulbeurte) sal speel. Dit sal die eerste keer in Namibiese krieketgeskiedenis wees dat dié land die toernooi aanbied, terwyl daar reeds in 2003 wedstryde in Suid-Afrika en Zimbabwe gespeel is. Die Proteas kon destyds nie vir die uitspeelwedstryde van die toernooi kwalifiseer nie omdat die Suid-Afrikaners met die Duckworth/Lewis-berekeninge gesukkel het. Daar sal ook vir die eerste keer ’n groot toernooi in die VSA gespeel word wanneer die Amerikaners in 2024 die T20-Wêreldbeker saam met die Wes-Indiese Eilande aanbied. Bepalings: Junie 2024: T20-Wêreldbeker in die VSA en die Wes-Indiese Eilande. Februarie 2025: IKR-kampioenbeker in Pakistan Februarie 2026: T20-Wêreldbeker in Indië en Sri Lanka Oktober/November 2027: Wêreldbeker in Suid-Afrika, Namibië en Zimbabwe Oktober 2028: T20-Wêreldbeker in Australië en Nieu-Seeland Oktober 2029: IKR-kampioenbeker in Indië Junie 2030: T20-Wêreldbeker in Engeland, Ierland en Skotland Oktober/November 2031: Wêreldbeker in Indië en Bangladesj. Are you ready for the best-ever decade of men’s white-ball cricket? Eight new tournaments announced ????14 different host nations confirmed ????Champions Trophy officially returns ????https://t.co/OkZ2vOpvVQ pic.twitter.com/uwQHnna92F — ICC (@ICC) November 16, 2021